მერისი (ქედის მუნიციპალიტეტი)

მერისი (1948 წლამდე ქეშიოღლები, ორთამელა) — სოფელი საქართველოში, აჭარის ავტონომიური რესპუბლიკის ქედის მუნიციპალიტეტში. მერისის თემის ცენტრი (სოფლები: გარეტყე, გუნდაური, ინაშარიძეები, ნამონასტრევი, სილიბაური, სიხალიძეები).

მდებარეობს მდინარე მერისის მარჯვენა ნაპირზე. ზღვის დონიდან 700 მ სიმაღლეზე. დაბა ქედიდან დაშორებულია 9 კილომეტრით. 2014 წლის აღწერის მონაცემებით სოფელში ცხოვრობს 300 კაცი. სოფელში არის საჯარო სკოლა.

დემოგრაფია
 აღწერის წელი  მოსახლეობა18861221 2002  337 2014  300 

 მევენახეობა
საბჭოთა პერიოდში მერისი აჭარის მევენახეობა–მეღვინეობის ერთ–ერთი ძლიერი ცენტრი იყო. საკოლმეურნეო ზვრებში გამოიყენებოდა სამი ძირითადი ჯიში: ჩხავერი, ცოლიკოური და ალიგოტე. ამჟამად ყოფილი საკოლმეურნეო ვენახები თითქმის მთლიანად განადგურებულია. მათ ნაცვლად ითესება სიმინდი და ბოსტნეული კულტურები, მოსახლეობაში შემორჩენილია აგრეთვე ჩხავერი და ცოლიკოური.

ლიტერატურა

სქოლიო

კატეგორია:ქედის მუნიციპალიტეტის სოფლები